Stef Clement

Stef Clement (født 24. september 1982) er en tidligere profesjonell, landeveissyklist fra Tilburg i Noord-Brabant, Nederland. Han ble proff-syklist i 2006 da han ble en del av det franske ProTour-laget  Bouygues Télécom. i perioden 2009–2014 syklet han for Rabobanklaget. Clement er spesialist på temporitt.

Clement begynte sin amatørkarriere i 2003 da han ble en del av Van Hemert Groep Cycling-team. I 2004 gikk han over til Rabobank Continental Team og syklet for dem i 2004-2005. Han ble profesjonell da han i 2006 skrev kontrakt med det franske laget Bouygues Télécom. Den største prestasjonen i 2006 var seieren på temporittet under det nederlandske mesterskapet i landeveissykling. Han hadde tidligere samme år tatt en tolvteplass i temporittet på ellevte etappe i Giro d'Italia.

I 2007 deltok han i Tour de France, men et fall på den 12. etappen gjorde at han ikke krysset målstreken innen tidsfristen, og dermed ikke kunne stille til start på den første lange tempoetappen dagen etter. Noen uker senere ble han på nytt nederlandsk mester i temporitt, og i det avsluttende temporittet under Vuelta a España tok han tredjeplass. Clement ble også nummer tre i temporittet under verdensmesterskapet i Stuttgart, Tyskland 27. september.

Stef Clement deltok i Tour de France for andre gang i 2008, og fullførte. Ikke lenge etter ble det kjent at han i 2009 ville gå over til Rabobanklaget.

Under Belgia rundt i 2009 gjorde han en sterk innsats, blant annet hjalp han vinneren Lars Boom i spurten samtidig som Clement selv fikk en bra plassering. Han var også i god form under Critérium du Dauphiné Libéré der han vant den siste etappen etter en sprintduell med to andre syklister. I august vant han sitt tredje nederlandske mesterskap på tempo.

 Viktigste resultater 

2002
 Nederlandsk mesterskap, temporitt, U23
2003
 8. etappe Olympia's Tour
 GP Plombières
2005
 1. etappe Cinturón Ciclista Internacional a Mallorca
 Sammenlagtseier Olympia's Tour
 2.-plass Chrono Champenois
2006
 Nederlandsk mesterskap, temporitt, elite
 3.-plass 5. etappe  Tour de l'Avenir
 9. etappe Tour de l'Avenir, temporitt
 2.-plass Acht van Chaam
 2.-plass 4. etappe Tour du Poitou-Charentes et de la Vienne
 3.-plass 9. etappe Tour de Langkawi
2007
 Nederlandsk mesterskap, temporitt, elite
 2.-plass Zevenbergen
 2.-plass Profronde van Pijnacker
 3.-plass 20. etappe Vuelta a España
 3.-plass verdensmesterskapet, temporitt, elite
 3.-plass Chrono des Herbiers
2008
 Chrono des Nations
 2.-plass klatrekonkurransen Romandiet rundt
 3.-plass 3. etappe Romandiet rundt
 2.-plass 4. etappe Bayern Rundfahrt
 3.-plass 3. etappe Circuit Cycliste de la Sarthe
2009
 Nederlandsk mesterskap, temporitt, elite
 8. etappe Critérium du Dauphiné Libéré
 3.-plass 5. etappe Belgia rundt
2011
 Nederlandsk mesterskap, temporitt, elite
2014
 6. etappe Catalonia rundt

 Referanser 

 Eksterne lenker 



Kategori:Nederlandske syklister
Kategori:Deltakere for Nederland under Sommer-OL 2008
Kategori:Syklister under Sommer-OL 2008
Kategori:Personer fra Tilburg
Kategori:Nasjonale mestere i tempo
Kategori:Fødsler i 1982